Държавен вестник, бр. 5, 2026 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  5
Организира производствения процес: осигурява съответствие на процесите с 
изискванията на системите за качество и безопасност, изпълнява оперативните процедури за 
контрол и управление на системите за безопасност и качество при производство на храни и 
напитки; осъществява контрол върху състоянието и начина на използване на площадките, 
сградите, инсталациите и прилежащите им пространства, техническото и материалното 
оборудване, транспортните средства; суровините, съставките, добавките и другите продукти, 
които се използват за производство на храни; миещите, почистващите, дезинфекционните и 
дезинсекционните препарати и процеси; материали и предмети, предназначени да влязат в 
контакт с храните, междинните продукти и готовите храни и напитки; осъществява контрол 
върху хигиената на лицата, които влизат пряко или косвено в контакт със суровините, 
материалите и готовите продукти; отговаря за вярното и точното отразяване на всички данни и 
информация във връзка с осъществяваната дейност; проследява правилната организация на 
работните места и подпомага осигуряването на тяхната ефективност, като подпомага дейностите 
по оптимизиране на потоците на суровини, материали, готови продукти, хора и отпадъци, 
разположението на оборудването и работните места и спазването на технологичен ред. 
Ръководи малък екип от хора: разпределя работните задължения и дава инструкции на 
подчинените, като ясно формулира целите и очакваните резултати, и осигурява необходимите 
ресурси и информация; мотивира и подкрепя членовете на екипа, като създава позитивна работна 
атмосфера, насърчава сътрудничеството и дава признание за постиженията; оценява работата на 
подчинените и дава обратна връзка, като редовно наблюдава изпълнението на задачите, дава 
конструктивни коментари и провежда периодични атестации; обучава нови служители и 
осигурява тяхното въвеждане в работата, като ги запознава с процесите, оборудването и 
правилата за безопасност. 
Управление на хранителните загуби: анализира и отчита причините за хранителните 
загуби в производствения участък и предлага мерки за тяхното системно намаляване и 
предотвратяване; внедрява и контролира прилагането на практики за ефективно използване на 
суровините и полуфабрикатите с цел минимизиране на отпадъците в процеса на производство. 
Прилагане на устойчиви и екологосъобразни практики: организира и контролира 
изпълнението на дейности, съобразени с принципите на устойчивото производство; наблюдава и 
оценява ефективността на мерките за пестене на вода, енергия и други ресурси в производствения 
участък; инициира предложения за подобряване на екологичните показатели на производствения 
процес; координира разделното събиране и управление на отпадъците.  
Използване на цифрови и автоматизирани системи: контролира работата с електронни 
везни, етикетиращи системи, основни контролни панели и други цифрови устройства, 
необходими за производствения процес и за маркиране на разфасовани материали и продукция; 
анализира данни от автоматизирани системи за контрол на производствените параметри и 
предлага оптимизации; използва специализиран софтуер за планиране на производствени 
графици и проследяване на ресурсите. 
Особености на професията за трета степен на квалификация: 
Работно време: Работата е на смени, често включително нощни смени и работа през 
почивни дни. Възможни са извънредни часове при необходимост.